यह न समझें कि यह रोमांच में प्रेम की जीत की कहानी है। यह पल-पल और तिल-तिल मौत के बीच जीवन को नए सिरे से पाने और जानने की कहानी है। सफर में दूर खड़े दिख रहे लोग बरसों पुराने बर्फ में जमे शव हो सकते हैं और गुफा में पड़ी हुई लाश भी जीने का आधार हो सकती है- यह रोंगटे खड़ी करने वाली सच्चाई इस सफर में मिलती है। कहानी शुरू ही यहां से होती है, 'मृत्यु के समय आंखें नहीं उलटतीं, देखने का ढंग उलट जाता है।' और जो इस सफर पर निकले हैं, वे सब अपने पीछे अपने-अपने दुखों के पहाड़ छोड़ आए हैं- किसी नकली राहत या समाधान की उम्मीद में। लेकिन सफर में जीवन के भ्रम जैसे टूटते-बिखरते जाते हैं। सफर का एक छोटा सा वर्णन कहानी से-